Maria Wiik

Maria Catharina Wiik (3. elokuuta 1853 Helsinki – 19. kesäkuuta 1928 Helsinki) oli 1800-luvun arvostetuimpia suomalaisia taide­maalareita.Sinisalo, Soili: ”Maria Wiik”, Taiteilijattaria, s. 24. Ateneumin taidemuseon, Tampereen taidemuseon ja Turun taidemuseon näyttelyluettelo 1981. Suomen taideakatemian näyttely- ja tiedotusosasto. Wiik maalasi runsaasti henkilö- ja muoto­kuvia sekä asetelmia. Wiikin vuonna 1881 maalaama muoto­kuva sisarestaan Hilda Wiikistä hyväksyttiin Pariisin salonkiin.Valtion taidemuseo. Wiikin maalaukset olivat yleensä pieni­kokoisia. Suurin hänen maalauksistaan on Huono omatunto (1886), joka on kooltaan 128×81 cm.Valitut Palat. == Elämä == === Nuoruus === Maria Wiikin isä oli Uudenmaan lääninarkkitehti Jean Wik (tai Wiik). Maria Wiik opiskeli taidetta Adolf von Beckerin yksityiskoulussa vuonna 1873, Suomen Taideyhdistyksen piirustuskoulussa vuonna 1874, sekä Severin Falkmanin yksityisoppilaana vuosina 1874–1875. === Matkoja maailmalle === Hän jatkoi Pariisissa taideopintojaan vuosina 1875–1876. Naiset eivät päässeet opiskelemaan Académie des Beaux-Artsiin, mutta hän sai opettajakseen Tony Robert-Fleuryn Académie Julianissa. Syksyllä hänen isänsä kuoli ja Wiik palasi takaisin Suomeen. Vuonna 1880 Wiik toimi lukuvuoden verran Suomen Taideyhdistyksen piirustuskoulussa sijaisopettajana. Toisen Pariisin-matkansa hän teki vuosina 1877–1880, kolmannen vuonna 1879 Normandiaan yhdessä Amélie Lundahlin kanssa, jonka kanssa vietti Pariisissa myös talven 1881–1882. Vuonna 1883 Wiik lähti ystävänsä Helene Schjerfbeckin kanssa jälleen Pariisiin työskentelemään joksikin aikaa muun muassa Bouvet’n ateljeehen Puvis de Chavannesin johdolla. Kesällä 1883 he matkustivat Bretagneen, vuonna Wiik yksin vuonna 1895 Italiaan ja vuosina 1887–1888 he matkustivat jälleen yhdessä St Ivesiin, Englantiin.Suomen kuvataiteilijat -matrikkeli. Tammikuussa 1889 Wiik ja Schjerbeck matkustivat Pariisin maailmannäyttelyyn. Matkojen myötä Wiikin teoksiin tuli lisää psykologista tarkkuutta ja tunnelmallisuutta. Wiikin parhaina teoksina pidetään hänen 1880-luvun tuotantoaan. Wiikin ehkä tunnetuin maalaus on Ateneumissa oleva Maailmalle, vuodelta 1889. Teos palkittiin Pariisin maailmannäyttelyssä pronssimitalilla vuonna 1900. === Viimeiset vuodet === Wiikin sisar Hilda kuoli 1896 ja se vaikutti maalauksiensa tyyliin joissa alkoi näkymään surullinen tunnelma, ja viimeisinä vuosina maalaamista vaikeutti silmäsairaus mikä teki ajoittain maalaamisen mahdottomaksi ja vaikutti teosten taiteelliseen laatuun. Vuonna 1905 Wiik osallistui ensimmäiseen naistaiteilijoiden näyttelyyn Ateneumissa. Elämänsä loppuvuodet hän vietti kotimaassa, ja viimeiset työnsä hän maalasi noin vuonna 1923.Sinisalo, Soili: Maria Wiik, s. 24–30. Taiteilijattaria. Ateneumin taidemuseon, Tampereen taidemuseon ja Turun taidemuseon näyttelyluettelo 1981. Suomen taideakatemian näyttely- ja tiedotusosasto. Hänelle myönnettiin taiteilijaeläke vuonna 1923. === Kuoleman jälkeen === Wiik on haudattu Hietaniemen hautausmaalle Krohnien perhehautaan. Wiikin muistonäyttely pidettiin vuonna 1929 Taidehallissa. Sekä Hämeenlinnan taidemuseossa että Oulun taidemuseossa järjestettiin vuonna 2000 Wiikin maalausten näyttelyt. Vuonna 1954 ilmestyi Pia Katerman väitöskirja Maria Wiikistä. == Teoksia == Wiik Summer idyll.jpg|Kesäidylli, 1875 Maria Wiik - La Polonaise - A IV 4224 - Finnish National Gallery.jpg|La Polonaise, 1878 Maria Wiik self- portrait.jpg|Omakuva, n. 1881. Maria Wiik - Portrait of Hilda Wiik (1880).jpg|Hilda Wiikin muoto­kuva, 1880 An Unlikely Duo by Maria Katarina Wiik, 1882.jpg|Epä­tavallinen pari­valjakko, 1882 Maria Wiik - Girl Carding.jpg|Karstaava tyttö, 1883 Wiik, Kesähelteessä.jpeg|Kesähelteessä, 1883 Maria Wiik - Laughing Girl.jpg|Naurava tyttö, 1883 Wiik, Linnea borealis.jpeg|Linnaea borealis, n. 1883 Maria Wiik - In the Church.jpg|Kirkossa, 1884 Maria Wiik - From Häme.jpg|Hämeestä, 1885 Maria Wiik - Alone at Home.jpg|Yksin kotona, 1885 Maria Wiik - Bad Conscience.jpg|Huono oma­tunto, 1886 Maria Wiik - Woman with a Parasol.tif|Nainen ja päivän­varjo, 1886 Maria Wiik - Opera singer Ida Basilier-Magelssen's portrait as Philine in Ambroise Thomas' opera Mignon.jpg|Ida Basilier-Magelssenin muoto­kuva, 1887 Maria Wiik - At the Attic Chamber.jpg|Ullakko­kamarissa, 1889, sisar Hilda Marian asunnossa Pariisissa Maria Wiik (1853–1928)- Out into the World - Maailmalle (29614648576).jpg|Maailmalle, 1889 Maria Wiik - Old Woman in Her Sickbed.jpg|Vanha nainen sairas­vuoteellaan, 1895–96 Maria Wiik - Ballad.jpg|Balladi, 1898 Maria Wiik - Fruit Seller.jpg|Hedelmä­kauppias, teko­vuosi tuntematon Innocentia. Maria Wiik. 1900.jpg|Innocentia, 1900 Maria Wiik - Naked Lying Female Model.jpg|Alaston makaava nais­malli, 1904 == Palkinnot == * Suomen Taideyhdistyksen dukaattipalkinto 1885 * Mention Honorable Yleisessä taidenäyttelyssä Helsingissä 1885 * Maailmalle-maalaus palkittiin Pariisin maailmannäyttelyssä pronssimitalilla 1900 == Lähteet == == Kirjallisuutta == * Katerma, Pia: Maria Wiik. Väitöskirja. Helsingin yliopisto, 1954. * * 150 vuotta kuvataiteilijoiden puolesta: Suomen Taiteilijaseura 1864–2014. 2016. ==Aiheesta muualla== * Taiteilijatoveruutta: Maria Wiik. Videotallenne (19 min). Taidevartti. Kantti.net. * * Maria Wiik Kansallisgallerian kokoelmissa Luokka:Suomalaiset taidemaalarit Luokka:Vuonna 1853 syntyneet Luokka:Vuonna 1928 kuolleet